  Анжелика Тихонова корреспондент Удмуртилэн Кун Кенешысьтыз депутатъёс сессиын Сазьлык нуналэ, 11-тӥ куарусёнэ, курыт юонъёсын вузкаронэз алон сярысь юанэз эскерозы. Со сярысь ивортӥз улосысьтымы парламентлэн пресс-службаез. Тодэ вайытом, «Об ограничении розничной продажи алкогольной продукции на территории Удмуртии» катэ воштӥськонъёс пыртыны ӵектонэн 2016-тӥ арын коньывуонэ егитъёслэн парламентсы потӥз. Огазеяськонлэн ёзчиосыз пусйизы, Россиысь куд-ог улосъёсын та нуналэ курыт юонъёсын вузкаронэз алон ужа ини шуыса. 9-тӥ южтолэзе ортчем со бордын ужась комиссия Удмуртилы юанлэсь кулэлыко луэмзэ пусйиз но катрадлык понна дур басьтӥз. Тодэ вайытом, элькунмы Приволжск федерал округын курыт юонъёсты вузанъя куинетӥ инты басьтэ. Туннэ нуналлы Удмуртиын кудӟытӥсь юонъёсты вузанэз алон школаосын йылпумъян ӝытъёс ортчыку, Нылпиосты утёнъя калыккуспо нуналэ, 1-тӥ инвожое, но Тодонлык нуналэ, 1-тӥ куарусёнэ, уже кутӥське. Тросаз улосъёсын курыт юонъёсын уг вузасько Егитъёслэн нуналазы, Вормон нуналэ, Россилэн нуналаз, 1-тӥ куартолэзе — Тулыслэн но Ужлэн нуналазы, Калыкъёслэн огазеяськон нуналазы. Куд-ог улосъёсын ас Сазьлык нуналъёссы юнматэмын. Кылсярысь, Астрахань улосын сыӵе нуналзы 15-тӥ толсуре юнматэмын. Тегъёс: Ижкар Удмуртия КунКенеш Мерлык катрадлык  